ధర్మరాజు పట్టాభిషేకం.. దుర్యోధనుని దుర్బుద్ధి ధర్మరాజు పట్టాభిషేకం.. దుర్యోధనుని దుర్బుద్ధి
Written by : smtv Desk | Thu, May 06, 2021, 05:49 PM
పాండవ, కౌరవ రాకుమారులు యుక్తవయసుకు రాగానే దృతరాష్టుడు పెద్దవాడైపోయాడు. భీష్మాదులతో ఆలోచించి కౌరవ, పాండవ కుమారులలో పెద్దవాడు, ధర్మగుణ సంపన్నుడు, దయార్ద్రహృదయం అయిన ధర్మరాజుకు యువరాజు పట్టాభిషేకం జరిపించాడు. ధర్మరాజు పెద్దవారి సలహాలు పాటిస్తూ ధర్మయుక్తంగా రాజ్య పాలన చేస్తూ ప్రజల మన్ననలు పొందటం దుర్యోధనాదులకు అవమానం అనిపించింది. పాండురాజు పెద్ద కుమారుడైన ధర్మరాజు పరిపాలనలో పాండవుల ఖ్యాతి దశ దిశలా వ్యాపించింది.
పాండవులు అందరి మన్ననలు పొందడం బరించలేని దుర్యోధనుడు దృతరాష్ట్రుని వద్దకు వెళ్లి " తండ్రి! దూరమాలోచించక ధర్మరాజును యువరాజుగా నియమించినారు. రాజోద్యోగులు, ప్రజలు కూడా నీ గొప్పతనమును గుర్తించక పాండవులనే కీర్తిస్తున్నారు. నీవు గ్రుడ్డివాడవు, బీష్ముడు బ్రహ్మచారి. మీరు వృద్దులగుటచేత మిమ్ములను ఎవరూ గౌరవించుటలేదు. మీకు లభించని గౌరవము మీ పుత్రులమైన మాకు మాత్రం ఏ విధంగా లభిస్తుంది. అందుచేత మేము కూడా ఆ పాండవులకు దాసులం కావలసి వస్తుంది. కాబట్టి ఎలాగైనా పాండవులను రాజ్యము నుండి పంపివేయాలి. అది మీ వల్లనే అవుతుంది" అని చెప్పగా దుర్యోధనుని మాటలకు శకుని వంత పలికాడు.
దుర్యోధనాదుల బాధను గ్రహించిన దృతరాష్ట్రుడు " అయితే ఇప్పుడు నన్నేమి చేయమంటావో చెప్పు నాయనా! ప్రజాభిమానము సంపూర్ణంగా పొందిన సరళ హృదయుడైన ధర్మరాజును ఏ కారణము చూపి పదవీచ్యుతునిగా చేయమంటావో చెప్పు?" అని అడిగాడు. అందుకు దుర్యోధనుడు నవ్వి " తండ్రీ! ఏదో ఒక వంకతో పాండవులను కొంతకాలము రాజ్యము నుండి దూరంగా పంపండి. వారు లేని ఆ కాలములో మేము రాజ్యభారము వహించి, ప్రజలను అన్నివిధాలా సంతృప్తులను జేసి వారి అభిమానము పొందెదము. ఆవిధంగా మన అదికారము స్థిరపడుటయే గాక మేము కీర్తిమంతులమవుతాము. ఆ తరువాత పాండవులు తిరిగి వచ్చినా మమ్ములనేమియు చేయలేరు. మీ కుమారులు ఔన్నత్యమును పొందవలెనని మీరు ఆశించినచొ ఇది ఒక్కటే మార్గము" అని చెపాడు.
dharmaraju pattabhishekam.. duryodhanuni durbuddhi dharmaraju pattabhishekam.. duryodhanuni durbuddhi
Written by : smtv Desk | Thu, May 06, 2021, 05:49 PM
pandava, kaurava raakumaarulu yuktavayasuku ragane drutaraashtudu peddavaadaipoyaadu. bheeshmaadulato aalochinchi kaurava, pandava kumaarulalo peddavaadu, dharmaguna sampannudu, dayaardrahrudayam ayina dharmarajuku yuvaraju pattabhishekam jaripinchaadu. dharmaraju peddavaari salahalu paatistuu dharmayuktamgaa rajya paalana chestu prajala mannanalu pondatam duryodhanaadulaku avamanam anipinchindi. panduraju pedda kumaarudaina dharmaraju paripaalanalo paandavula khyati dasha disalaa vyaapinchindi.
paandavulu andari mannanalu pondadam barinchaleni duryodhanudu drutaraashtruni vaddaku velli " tandri! dooramaalochinchaka dharmarajunu yuvarajuga niyaminchinaaru. rajodyogulu, prajalu kuudaa nee goppatanamunu gurtinchaka pandavulane keertistunnaru. neevu gruddivadavu, beeshmudu brahmachaari. meeru vruddulagutacheta mimmulanu evaruu gowravinchutaledu. meeku labhinchani gowravamu mee puthrulamaina maaku maatram e vidhamgaa labhistundi. anducheta memu kuudaa aa paandavulaku dasulam kavalasi vastundi. kabatti elagaina paandavulanu rajyamu nundi pampiveyaali. adhi mee vallane avutundi" ani cheppagaa duryodhanuni maatalaku sakuni vanta palikaadu.
duryodhanaadula baadhanu grahinchina drutaraashtrudu " ayithe ippudu nannemi cheyamantavo cheppu nayana! prajaabhimaanamu sampuurnamgaa pondina sarala hrudayudaina dharmarajunu e kaaranamu chuupi padaveechyutunigaa cheyamantavo cheppu?" ani adigaadu. anduku duryodhanudu navvi " tandri! edho oka vankatho paandavulanu kontakaalamu rajyamu nundi dooramgaa pampandi. vaaru laeni aa kaalamulo memu rajyabharamu vahinchi, prajalanu annividhala santruptulanu jesi vaari abhimanamu pondedamu. aavidhamgaa mana adikaaramu sthirapadutaye gaaka memu keertimantulamavutaamu. aa taruvaata paandavulu tirigi vachina mammulanemiyu cheyaleru. mee kumaarulu aunnatyamunu pondavalenani meeru aasinchinacho idhi okkate maargamu" ani chepaadu.